
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ ŠAKIUOSE, BAŽNYČIOS G. 3,  PERDAVIMO LAIKINAI NEATLYGINTINAI VALDYTI IR NAUDOTIS

2010 m. sausio 28 d. Nr. T-5
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 str. 1 d., rajono savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į Valstybinės teritorijų planavimo ir statybos inspekcijos prie Aplinkos ministerijos 2009 m. gruodžio 15 d. prašymą Nr. (1.7)-2D-2911, nusprendžia:

1.
Perduoti Valstybinei teritorijų planavimo ir statybos inspekcijai prie Aplinkos ministerijos laikinai neatlygintinai valdyti ir naudotis pagal panaudos sutartį dvidešimčiai metų rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas 21,69 kv. m ploto negyvenamąsias patalpas, esančias Šakiuose, Bažnyčios g.3 (Nekilnojamojo daikto kadastro duomenų byloje Nr. 84/938 unikalus pastato Nr. 8497-4012-2011, pastatas pažymėtas šifru 1B2/p, patalpų indeksai – 3-1, 3-6, 3-16), leidžiant naudotis 5,55 kv. m ploto bendro naudojimo patalpomis, kurių indeksai – 3-2, 3-13, 3-7, 3-8, inspekcijos nuostatuose šiuo metu numatytoms funkcijoms vykdyti. 



2.
Įgalioti rajono savivaldybės administracijos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr.T-359 patvirtintas sutarties ir perdavimo-priėmimo akto formas. 

